Tolong jelaskan mengenai Press TV dalam bahasa melayu

Press TV merupakan sebuah rangkaian berita global  Bahasa Inggeris 24-jam yang dimiliki oleh kerajaan Iran. Ibu pejabatnya terletak di Tehran, Iran, dengan biro di Beirut (Lubnan), Damsyik (Syria), London (UK), Seoul (Korea Selatan) dan Washington DC (AS).

Press TV membawakan berita, analisis pertunjukan perbincangan, dokumentari dan berita sukan di seluruh dunia dengan tumpuan khas pada Asia Barat, Asia Tengah, dan Timur Tengah. Press TV boleh didapati di kebanyakan tempat di dunia melalui 13 satelit, serta kabel dan Internet. Ia adalah percuma untuk hampir semua penonton, walaupun beberapa syarikat kabel memasukanya kedalam platform mereka. Video secara langsung, audio, dan  FLV media streaming juga boleh didapati di laman webnya.

Mohammad Sarafraz (CEO Press TV) bekata dalam sidang akhbar Jun 2007 bahawa, "Sejak 11 September, sikap bias barat telah membahagikan media kepada dua kem: orang-orang yang memihak kepada polisi mereka membentuk satu kumpulan dan media lain dilampirkan dalam kumpulan radikal Islam seperti Al-Qaeda. Kami mahu menunjukkan bahawa terdapat pandangan yang berbeza. Iran, dan syiah khususnya, telah menjadi titik tumpuan propaganda dunia. Dari sudut pandangan media, kami cuba untuk memberikan mata kedua kepada penonton Barat."

Visi rasmi rangkaian terbabit adalah "untuk mendengar suara dan pandangan rakyat dunia; membina jambatan pemahaman budaya; menggalakkan manusia yang berlainan bangsa, kaum dan kepercayaan untuk mengenal pasti antara satu sama lain; membawa cahaya kepada  kisah-kisah individu yang tak diceritakan dan terlepas pandang yang telah mengalami pembahagian politik dan budaya sendiri."Sarafraz menjelaskan bahawa "pengalaman kami memberitahu kami bahawa refleksi bergambar berita dan penggunaan imej lebih berkesan daripada perbincangan dan analisis."

Sejarah laman web dan pelancaran TV satelit

Laman web saluran Press TV dilancarkan pada akhir bulan Januari tahun 2007. Ujian Transmisi satelit telah dijalankan pada bulan April 2007. Tarikh pelancaran saluran ialah Julai 3, 2007. Pada 18 Mac, 2009, Press TV melancarkan laman web baru dengan antara muka pengguna grafik yang diubah suai.